වසර දෙදහස් තුන්සිය විස්සකට පෙර දේවානම්පියතිස්ස රජ සමයේ මිහිඳු මහ රහතන් වහන්සේගෙන් ඇසළ මස පුන් පොහෝ දින ඇරඹි මහා සංඝරත්නයේ පිණ්ඩපාත චාරිකාව සිහිපත් කරමින් මහ මෙවුනා උයනේ සිට රුවන්වැලි චෛත්‍ය අසලට භික්‍ෂූන් වහන්සේලා පන්සිය නමක් ඇසළ පොහොයට සමගාමීව පිණ්ඩපාතයේ වැඩම කළහ.ශාන්ති අරුණෝදය පදනමේ සභාපතිනි ශාන්ති චන්ද්‍රසේන මහත්මිය විසින් මේ පිණ්ඩපාත චාරිකාව සංවිධානය කර තිබිණි.පිණ්ඩපාතයේ වැඩම කළ මහා සංඝරත්නයට උවැසි උවැසියන් දන් පිළිගැන්වූ අතර මහා සංඝරත්නය රුවන්වැලි චෛත්‍ය අභියස පිහිටි දොළොස් මහේ ස්වර්ණමාලි දන්සලේදී දන් වැළඳූහ.මෙම මහා පිණ්පාත චාරිකාවට සමගාමීව අටමස්ථාන වන්දනාවේ පැමිණි වන්දනාකරුවන් පන්දහසකට දන් පිළිගැන්වීම ද ශාන්ති අරුණෝදය පදනම විසින් සිදු කෙරිණි..